Lor, tablourile din expunere li s-au părut pesemne ținte insolite, dacă e să judecăm după soarta mai multor portrete feminine, care, ca și Safta florăreasa pictată de Luchian, au avut parte de cîte un glonț în inimă, în timp ce unii bărbați din portrete au fost împușcați în cap; minunatul autoportret în picioare al lui Theodor Aman a ars în totalitate; fragmentul de frescă de la Biserica episcopală din Curtea de Argeș reprezentîndu-l pe Mircea cel Bătrîn, imagine emblematică și familiară nouă din toate manualele de istorie, s-a făcut țăndări sub tirul mitralierelor, și doar cu amintirea lui am fi rămas de n-ar fi fost pasiunea, priceperea și răbdarea restauratorilor care pot face uneori minuni.